Üleeile hommikul ärkas Tauno, prillid kaisus. Kuna ta tavaliselt prillid kaisus ei maga, hakkas ta asja uurima. Uurimise käigus selgus, et prillide üks sang oli ära murtud. Panin plikal beebi tv kinni ja rääkisin temaga pikalt sellest, mis ta teinud oli ja näitasin katkiseid prille kah. Mine tea kui palju ta aru saab. Siis kihutasime Taunoga linna prille parandama.  Eagle Visionist juhatati meid vana Kaubamaja B korpusesse, kus pidi prillide laserkeevitus olema. Tund aega hiljem olime ca 3400 krooni vaesemad, aga prillid olid terved.  3400 krooni, jah. Sest paranduse ooteaeg oli tund ja sel ajal käisime Viru keskuses ning soetasime Taunole igati šiki musta ülikonna ja lipsu kah veel. Parandus, tühi, ise maksis 300 krooni.  Igatahes moraal on see, et vihmased hommikud saavad veerandkahese abiga ilusasti sisustatud.